Foto: Adobe Stock tverkhovinets - stock.adobe.com
Vestegnens Politi søger vidner til et overfald og røveriforsøg i Ishøj
Det gik bestemt ikke som planlagt for en mand, der fredag forsøgte at frarøve en kvinde hendes hund på Ishøjstien ud for Baldershøj 24 i Ishøj.
Manden overfaldt den kvindelige hundelufter med en køkkenkniv omkring klokken 19, men heldet med at få vristet hunden fra kvinden mislykkedes, da hunden bed gerningsmanden kraftigt i det ene lår. Han stak derefter af fra stedet haltende kraftigt på det ene ben, oplyser Københavns Vestegns Politi.
Politiet håber nogen kan genkende gerningsmanden, måske ud fra hans halten på det ene ben som følge af hundebiddet. Kontakt Københavns Vestegns Politi på telefon 1-1-4 med oplysninger.
Det skal bemærkes, at gerningsmanden blev set to gange tidligere på fredagen af både kvinden og et vidne hhv. om formiddagen og om eftermiddagen ved et naturområde med en sø mellem Ishøj Bygade og Pilemarksvej tæt på Ishøj Landsby. Begge gange iført de army-grønne gummistøvler og den mørke jakke som på gerningstidspunktet.
Kortet her viser området, hvor overfaldet sket. Foto: Vestegnens Politi
Publiceret 27 May 2019 12:21
Der er vist en hund, som fortjener lidt ekstra kødben, efter at den reddede sin kvindelige ejer fra et brutalt sexoverfald søndag morgen,
Klokken 09.08 søndag morgen fik politiet en anmeldelse fra Ryet skov ved Værløse: En 41-årig kvinde, som luftede sin hund, var blevet overfaldet af tre personer, der kom hen imod hende i skoven.
Nordsjællands Politi beskriver overfaldet på denne måde:
B tog fat i hendes arme og forsøgte at trække hende væk fra stien, A tog hundesnoren fra hende, alt imedens C tog på hendes baller og forsøgte at tage hende på brysterne.
De tre mænd gjorde dog regning uden vært, for kvinden kæmpede i mod, og da hendes hund bed den ene mand i låret, tog de flugten.
LÆS OGSÅ: 14-årig pige i hård kamp mod overfaldsmand foran kirke: Lossede ham resolut og hårdt i skridtet
Politiet har udsendt denne beskrivelse af sexoverfaldsmændene:
A: Mand, Nordafrikansk af udseende, 20-25 år, 175-180 cm, Kropsbygning: Spinkel, Hudfarve: Brun, Hårfarve: Sort, Hårlængde: Kort, Yderligere kendetegn: afrohår, skægstubbe, Talte: Engelsk, Iført: sort kort dunjakke, sorte joggingbukser, sorte kondisko,
B: Mand, Mellemøstlig af udseende, 20-25 år, ca. 175 cm, Kropsbygning: Muskuløs, Hudfarve: Brun, Hårfarve: Sort, Yderligere kendetegn: mørke øjne, velsoigneret, glat barberet, Talte: Dansk med accent, Iført: kort sort dunjakke, sort hættetrøje, sorte joggingbukser m. hvide striber,
C: Mand, Mellemøstlig af udseende, 20-25 år, 175-180 cm, Kropsbygning: Almindelig, Hudfarve: Brun, Hårfarve: Sort, Yderligere kendetegn: velsoigneret, glat barberet, Talte: Dansk med accent, Iført: sort kasket, mørkegrå 3/4 lang uldfrakke, mørke bukser, hvide kondisko.